Decimácia

Decimácia () bol druh vojenského trestu používaného najmä v starovekom Ríme. Trestali sa tak zbabelé alebo vzbúrené jednotky. Znamená zabitie každého desiateho vojaka.

Priebeh trestu 
Trest prebiehal tak, že sa trestaná jednotka rozdelila na skupiny po desiatich vojakoch, ktorí losovali. Ten vojak, ktorý bol vylosovaný, bol následne popravený zvyšnými deviatimi vojakmi; najčastejšie ukameňovaním alebo palicovaním.

Dnešné použitie výrazu 
Slovo decimácia sa dnes často používa na označenie značného úbytku obyvateľstva alebo vojenskej sily, no často sa používa aj prenesene ako označenie pre skupinu ľudí, ktorá je značne vyčerpaná, dobitá alebo otrhaná a podobne.

Tresty
Trest smrti